K-141 Koersk - Wikipedia
’n Skets van die duikboot
K-141 Koersk (Russies: Атомная подводная лодка «Курск») was ’n kernaangedrewe kruismissiel-duikboot in die Oscar-klas van die Russiese Vloot wat op 12 Augustus 2000 in die Barentssee gesink het met die verlies van 118 seemanne.
Dit is na die Russiese stad Koersk genoem, waar die grootste tenkgeveg in die geskiedenis tydens die Tweede Wêreldoorlog plaasgevind het. Dit was een van die eerste vaartuie wat ná die val van die Sowjetunie voltooi is.
1 Vlootoefeninge en die Koersk-ramp
Vlootoefeninge en die Koersk-ramp[wysig | wysig bron]
Die Koersk het deelgeneem aan die "Summer-X" oefening, die eerste grootskaalse vlootoefening wat deur die Russiese vloot beplan is in meer as 'n dekade,  op 10 Augustus 2000. Dertig vlootskepe insluitende die vloot se vlagskip Pyotr Velikiy ("Pieter die Grote"), vier aanvalsduikbote,  en 'n vloot van kleiner skepe het deelgeneem. Die bemanning het onlangs erkenning ontvang vir hul uitstekende prestasie as die beste duikbootbemanning in die Noordelike Vloot.  Alhoewel dit slegs 'n oefening was, was die Koersk gelaai met 'n volle arsenaal aanvalswapens. Dit was een van die min Russiese skepe wat gemagtig was om te alle tye 'n volle vrag bewapening te dra.
Ontploffing[wysig | wysig bron]
Op die eerste dag van die oefening, het die Koersk 'n "Granit"-missiel suksesvol gelanseer, gewapen met 'n onaktiewe plofkop.  Twee dae later, op die oggend van 12 Augustus, is voorberei om sy oefentorpedos te lanseer teen die Kirov-klas slagskip die Pyotr Velikiy. Hierdie oefentorpedos het geen plofkoppe gehad nie en is vervaardig en getoets teen 'n veel laer gehalte.  Op 12 Augustus 2000 teen 11:28 plaaslike tyd (07:28 UTC), was daar 'n ontploffing ter voorbereiding van die vuring. [ 12] Die finale verslag van die Russiese vloot oor die ramp het tot die gevolgtrekking gekom dat die ontploffing die gevolg was van faling van een van Koersk se waterstofperoksiedaangedrewe Tipe 65 torpedo's.  'n Verdere ondersoek het tot die slotsom gekom dat HTP, 'n vorm van hoogsgekonsentreerde waterstofperoksied wat as dryfmiddel vir die torpedo's gebruik word, deur 'n foutiewe sweislas in die torpedo-omhulsel gesypel het. 
Gary Weir en Walter Boyne (2003), Rising Tide: The untold story of the Russian submarines that fought the Cold War, Basic Books, NY, NY.
Ramsey Flynn (2004), Cry from the Deep: The Submarine Disaster That Riveted the World and Put the New Russia to the Ultimate Test, Harper Collins.
Dunmore, S. (2002). Lost Subs : From the Hunley to the Kursk, the greatest submarines ever lost-and found. Cambridge, MA: Da Capo. ISBN 0-306-81140-5
Siegel, Robert; Moore, Robert (2003-01-13). “'A Time to Die': The Kursk Disaster”. NPR. URL besoek op 2009-09-14.
Wikimedia Commons het meer media in die kategorie Koersk-duikboot.
Ontsluit van "https://af.wikipedia.org/w/index.php?title=K-141_Koersk&oldid=1427070"	Kategorieë: Russiese wapentuigSkeepswrakkeDuikbote	Navigasie-keuseskerm
العربيةБашҡортсаБългарскиবাংলাČeštinaЧӑвашлаDanskDeutschΕλληνικάEnglishEsperantoEspañolEestiفارسیSuomiFrançaisHrvatskiMagyarItaliano日本語한국어МакедонскиNederlandsNorsk bokmålPolskiPortuguêsRomânăРусскийSrpskohrvatski / српскохрватскиSlovenčinaSlovenščinaSvenskaTürkçeТатарча/tatarçaУкраїнськаTiếng Việt中文	Wysig skakels	Die bladsy is laas op 29 Februarie 2016 om 13:43 bygewerk.